CELEX: 31982R1979
Language: hr
Date: 1982-07-19
Title: Uredba Komisije (EEZ) br. 1979/82 od 19. srpnja 1982. o analitičkoj metodi za utvrđivanje sadržaja suhe tvari u soku od rajčice za potrebe napomene 4. poglavlju 20. Zajedničke carinske tarife

02/Sv. 005
            
            
               HR
            
            
               Službeni list Europske unije
            
            
               99
            
         31982R1979
   
               L 214/12
            
            
               SLUŽBENI LIST EUROPSKE UNIJE
            
            
               19.07.1982.
            
         
      UREDBA KOMISIJE (EEZ) br. 1979/82
   od 19. srpnja 1982.
   o analitičkoj metodi za utvrđivanje sadržaja suhe tvari u soku od rajčice za potrebe napomene 4. poglavlju 20. Zajedničke carinske tarife
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Aktom o pristupanju Grčke, a posebno njezin članak 3.,
   budući da je zbog osiguranja jedinstvene primjene nomenklature Zajedničke carinske tarife potrebno donijeti mjere o razvrstavanju soka od rajčice;
   budući da Napomena 4. poglavlju 20. Zajedničke carinske tarife, priložene Uredbi Vijeća (EEZ) br. 950/68 (2), kako je zadnje izmijenjena Uredbom (EEZ) br. 1883/82 (3), određuje da razvrstavanje soka od rajčice ovisi o njegovom sadržaju suhe tvari;
   budući da je potrebno donijeti analitičku metodu za utvrđivanje sadržaja suhe tvari;
   budući da je na temelju studija i pokusa ustanovljeno da metoda opisana u Prilogu ovoj Uredbi osigurava najbolje rezultate;
   budući da su mjere predviđene ovom Uredbom u skladu s mišljenjem Odbora za nomenklaturu Zajedničke carinske tarife,
   DONIJELA JE OVU UREDBU:
   Članak 1.
   Za potrebe Napomene 4. poglavlju 20. Zajedničke carinske tarife sadržaj suhe tvari u soku od rajčice se utvrđuje pomoću metode iz Priloga.
   Članak 2.
   Ova Uredba stupa na snagu četrdeset drugog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. srpnja 1982.
      
         
            Za Komisiju
         
         Karl-Heinz NARJES
         
         
            Član Komisije
         
      
   
   
      (1)  SL L 14, 21.1.1969., str. 1.
   
      (2)  SL L 172, 22.7.1968., str. 1.
   
      (3)  SL L 207, 15.7.1982., str. 4.
   PRILOG
   1.   SVRHA I PODRUČJE PRIMJENE
   Ova metoda omogućava utvrđivanje sadržaja suhe tvari u soku od rajčice.
   2.   DEFINICIJA
   Sadržaj suhe tvari u soku od rajčice se definira kao ostatak dobiven pomoću sušenja uzorka u skladu s dolje opisanom metodom.
   3.   PRINCIP
   Gubitak mase prilikom sušenja utvrđuje se na način da se uzorak temeljito pomiješa s diatomejskom zemljom ili sličnim materijalom, mješavina se prethodno osuši i potom se dva sata suši u vakuumskoj sušilici na 70 ± 1 °C i na približno 6,6 kPa (66 mbar).
   4.   REAGENSI
   
               4.1.
            
            
               Diatomejska zemlja ili slični materijal.
            
         
               4.2.
            
            
               Destilirana voda.
            
         5.   APARATI
   
               5.1.
            
            
               Uređaji za sušenje
            
         
               5.1.1.
            
            
               Vakuumska sušilica s automatskim postavljanjem temperature, termometrom i mjeračem vakuuma. Ova sušilica mora biti oblikovana na takav način da razlike u temperaturi na različitim mjestima na pomičnom poklopcu – na pladnjevima, ne premašuju 2 °C.
            
         
               5.1.2.
            
            
               Sušilica s napravom za ventilaciju s automatskim postavljanjem temperature i termometrom. Ova sušilica mora biti oblikovana na takav način da osigurava brzo kruženje zraka u unutrašnjosti i dostatnu razmjenu s vanjskim zrakom te da na taj način postiže brz izlaz vlage.
            
         
               5.1.3.
            
            
               Prema potrebi, i sljedeće:
               Vodena kupelj.
            
         
               5.2.
            
            
               Instalacija za zračno sušenje, koja se sastoji od stupa za sušenje napunjenog svježe aktiviranim silikagelom ili istovjetnim sredstvom za isušivanje koji sadrži indikator vlage. Stup za sušenje je povezan u serijama s bocom za ispiranje plina koja sadrži koncentriranu sumpornu kiselinu, koja se potom mora za potrebe sušenja povezati na otvor za dovod zraka u sušilicu. Prazna boca za ispiranje koja djeluje kao sigurnosna posuda mora se instalirati ispred i iza boce za ispiranje koja sadrži koncentriranu sumpornu kiselinu.
            
         
               5.3.
            
            
               Vakuumska pumpa pomoću koje se u sušilici (5.1.1.) može održavati vakuum od najmanje 6,6 kPa (66 mbar).
            
         
               5.4.
            
            
               Metalna zdjela, otporna na koroziju, s ravnim dnom i promjerom od najmanje 100 mm i visinom od najmanje 30 mm, opremljena s čvrsto prijanjajućim poklopcem.
            
         
               5.5.
            
            
               Stakleni štapić.
            
         
               5.6.
            
            
               Eksikator sa svježe aktiviranim silikagelom ili istovjetnim sredstvom za isušivanje koji sadrži indikator vlage.
            
         
               5.7.
            
            
               Analitička vaga.
            
         6.   POSTUPAK
   
               6.1.
            
            
               U zdjeli (5.4.) se izvaže oko 1,5 g diatomejske zemlje (4.1). Otvorena zdjela i poklopac se premjeste u sušilicu i suše 30 minuta na 110 ± 3 °C. Poklopac se stavlja na zdjelu i premjesti u eksikator (5.6.), ohladi i točno izvaže.
            
         
               6.2.
            
            
               U zdjeli se izvaže točno oko 15 g uzorka. Vaganje se treba obaviti brzo kako bi se spriječio gubitak vlage.
            
         
               6.3.
            
            
               Uzorak se pomoću staklenog štapića (5.5.) pomiješa s diatomejskom zemljom (4.1.) te se mješavina ravnomjerno rasporedi po zdjeli. Kako bi se lakše raspodijelila, mješavinu se može razrijediti destiliranom vodom (4.2.) Stakleni štapić se ispere destiliranom vodom.
            
         
               6.4.
            
            
               Pomoću jedne od dolje opisanih metoda, testni uzorak se osuši tako da je naočigled suh.
            
         
               6.4.1.
            
            
               Zdjela s testnim uzorkom se stavlja na vrelu vodenu kupelj (5.1.3.).
            
         
               6.4.2.
            
            
               Zdjela s testnim uzorkom se stavlja u sušilicu na 70 °C (5.1.2.).
            
         
               6.4.3.
            
            
               Zdjela s testnim uzorkom se stavlja u vakuumsku sušilicu (5.1.1.) na 70 ° C, a tlak se smanji na oko 41,3 kPa (413 mbar).
            
         
               6.5.
            
            
               Zdjela s djelomično osušenim testnim uzorkom se stavlja u vakuumsku sušilicu (5.1.1.). Tlak se smanji na oko 6,6 kPa (66,6 mbar) (što je od dva do četiri zračna mjehurića u sekundi kroz koncentriranu sumpornu kiselinu).
               Uzorak se suši dva sata na temperaturi od 70 ± 1 ° C.
               Vakuum se isključi te se omogući polagani ulazak suhog zraka dok se ne postigne atmosferski tlak.
            
         
               6.6.
            
            
               Zatvorena zdjela sa osušenim testnim uzorkom se odmah premjesti u eksikator (5.6.) te izvaže čim postigne sobnu temperaturu.
            
         7.   PREDSTAVLJANJE REZULTATA
   Formula i metoda za izračun rezultata
   Postotak sadržaja suhe tvari se računa pomoću sljedeće jednadžbe:
   
      
   Pri čemu je:
   
               m0
               
            
            
               =
            
            
               izvorna masa testnog uzorka u gramima,
            
         
               m1
               
            
            
               =
            
            
               masa zdjele s diatomejskom zemljom, poklopcem i osušenim ostatkom u gramima,
            
         
               m2
               
            
            
               =
            
            
               masa zdjele s diatomejskom zemljom i poklopcem u gramima.